b'\n_START_ARTICLE_\nAndrej Kobav\n_START_SECTION_\n\xc5\xbdivljenje in delo\n_START_PARAGRAPH_\nKobav je bil jezuit, v Ljubljani in Gradcu je prou\xc4\x8deval slovnico, retoriko in matematiko, v Judenburgu in \xc5\xa0opronju pa je vodil kolegije. Na Dunaju je leta 1643 izdal knjigo Vindiciae astronomicae theticae pro Dionysio cognomento Exiguo ... seu nato, mortuo redivivoque Iesu homini Deo ... vota dissertatio. V njej so datumi Kristusovega rojstva, smrti in vstajenja, ki jih je ugotovil ter tabele o premakljivih cerkvenih praznikih za \xc4\x8das od Kristusovega rojstva do sredine 17. stoletja. Knjiga ka\xc5\xbee na njegovo \xc5\xa1iroko razgledanost v astronomiji, geografiji, zgodovini in teologiji ter je pomembno delo o koledarju. Objavil je tudi ve\xc4\x8d razprav iz kronologije.'